recursal/SuperWikiNEXT-32B huggingface dataset:
| Marcella Mariani |
| --- |
|  |
|  |
|  |
| Tikras vardas |  |
|  |
| Gimė | 1936 m. vasario 8 d. Roma |
| Mirė | 1955 m. vasario 13 d. (19 metų) |
|  |
| Šalis |  Italija |
|  |  |
|  |  |
|  |  |
|  |  |
|  |  |
|  |
| Aktyvumo metai | 1953–1955 |
| Užsiėmimas | aktorė |
| Žymesni vaidmenys |
|  |
| Apdovanojimai |
| Mis Italija (1953 m.) |

**Marčela Mariani** (it. *Marcella Mariani*; 1936 m. vasario 13 d. – 1955 m. vasario 15 d.) – italų aktorė.

Biografija
----------

1953 m. Marčela laimėjo grožio konkursą Mis Italija ir sulaukė pasiūlymų vaidinti kine. Jos pirmasis vaidmuo tais pačiais metais buvo juostoje „Siamo donne" (liet. *Mes – moterys*). Marčela įstojo mokytis aktorystės, o 1954 m. sukūrė įsimintiną prostitutės vaidmenį Luchino Visconti istorinėje dramoje „Senso" (liet. *Jausmas*).

1955 m. vasarį, neseniai atšventusi 19-ąjį gimtadienį, Marčela žuvo aviakatastrofoje: ji vyko iš kino festivalio Belgijoje, o keleivinis lėktuvas, vykęs iš Briuselio į Romą, dėl blogų oro sąlygų sudužo Monte Terminillo, Rieti provincijoje. Manoma, kad visi 29 keleiviai žuvo iš karto, o gelbėtojai dėl stipraus vėjo ir sniego katastrofos vietą sugebėjo pasiekti tik po savaitės.

Marčelos palaikai buvo pervežti į Romą ir čia palaidoti.

Filmografija
------------

* Siamo donne (1953)
* Canzoni, canzoni, canzoni (1953)
* Villa Borghese (1953)
* Se vincessi cento milioni (1953)
* Il cantante misterioso (1954)
* Donne e soldati (1954)
* Senso (1954)
* Le ragazze di San Frediano (1955)
* Mai ti scorderò (1956)

Nuorodos
--------

|  |  |
| --- | --- |
|  | **Vikiteka: Marcella Mariani** – vaizdinė ir garsinė medžiaga  |

* IMDb profilis

Šaltiniai
---------

1. ↑  „Il Giornale di Rieti - Quotidiano d'informazione della provincia di Rieti - web tv". [neveikianti nuoroda]
2. ↑  „Sabenavlucht SN503: tranen van droefheid en geluk".
Kardinolas protopresbiteris *Eugênio de Araújo Sales* iš Brazilijos (2009 m. vasario 16 d. - 2012 m. liepos 9 d.)
**Kardinolas protopresbiteris** (it. *protopresbitero*; angl. *protopriest*) – kardinolų kunigų (kitaip dar vadinamų *kardinolų presbiterių*) galva Kardinolų kolegijoje. Protopresbiteriu tampa kardinolas, ilgiausiai esantis kardinolu kunigu. Tačiau praeityje buvo kelios išimtys. Pvz. kardinolas Žozefas Fešas (*Joseph Fesch*) kardinolu tapo 1803 m. o kardinolu protopresbiteriu – 1822 m. nors tuo metu penki kardinolai kunigai, kardinolais pakelti 1801 m. vis dar buvo gyvi.

Kardinolas protopresbiteris turi eiti tam tikras ceremonines pareigas, ypač konklavoje. Tačiau kardinolų protopresbiterių amžius paprastai visada viršija 80 m. todėl jis negali dalyvauti konklavoje ir negali atlikti tų ceremoninių pareigų. Nuo XVI a. pabaigos iki XIX a. pabaigos kardinolai protopresbiteriai pasirinkdavo sau titulinę bažnyčią *San Lorenzo in Lucina*.. Paskutinis kardinolas protopresbiteris, išsirinkęs šią titulinę bažnyčią (1896 m.), buvo Mečislavas Chalka Ledochovskis.

Šiuo metu, nuo 2012 m. liepos 9 d. kardinolo protopresbiterio pareigas Kardinolų kolegijoje užima brazilas kardinolas Paulu Evaristu Arnsas (*Paulo Evaristo Arns*), šias pareigas užėmęs mirus kitam brazilui kardinolui Euženiu di Araužo Salisui (*Eugênio de Araújo Sales*).
Kardinolą Arnsą į kardinolus pakėlė popiežius Paulius VI 1973 m. kovo 5 d. konsistorijoje.

Išnašos
-------

1. ↑  FESCH, Joseph (1763–1839)
2. ↑  The Cardinals of the Holy Roman Church
3. ↑  S. Lorenzo in Lucina
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Zbignevas SemenovičiusZbignev Semenovič** |
| --- |
| Gimė | 1958 m. rugsėjo 26 d. (64 metai)Vilniuje |
| Sutuoktinis (-ė) | Elena |
| Vaikai | Radoslavas |
|  |
| Veikla | gydytojas, Lietuvos ir Šalčininkų rajono politinis bei visuomenės veikėjas |
| Partija | 1996 m. Lietuvos lenkų rinkimų akcija |
|  |
| Alma mater | 1984 m. Gardino medicinos institutas |

**Zbignevas Semenovičius** (g. 1958 m. rugsėjo 26 d. Vilniuje) – gydytojas, Lietuvos ir Šalčininkų rajono politinis bei visuomenės veikėjas.

Biografija
----------

1984 m. baigė Gardino medicinos institutą, chirurgas. 1989–1991 m. atliko ordinatūrą Vilniaus valstybiniame universitete.

1975 m. dirbo registratoriumi Vilniaus 1-ojoje poliklinikoje. 1976–1978 m. tarnavo kariuomenėje. Pagal paskyrimą 1985–1987 m. Slonimo centrinės ligoninės, vėliau Zietelos centrinės ligoninės chirurgas. 1991–1992 m. ir nuo 1996 m. Šalčininkų centrinės ligoninės chirurgas, Šalčininkų rajono savivaldybės ligoninės direktorius. 1992–1996 m. Seimo narys.

1988 m. Lietuvos Lenkų sąjungos, nuo 1996 m. Lietuvos lenkų rinkimų akcijos narys. 2000–2003 m. Šalčininkų rajono savivaldybės tarybos narys.

Lenkų medikų draugijos pirmininkas. Žmona Elena, sūnus Radoslavas.
| Kardonėlis |
| --- |
|  Kardonėlis žemupyje (vaizdas nuo Nemuno pusės) |
| **Ilgis** | 7,4 km |
| **Baseino plotas** | 10,5 km² |
| **Ištakos** | Kybartai (Jurbarko raj.) |
| **Žiotys** | Nemunas |
| **Šalys** | Lietuva |
|  |
|  **Vikiteka** | Kardonėlis |

**Kardonėlis** – upelis Jurbarko rajone, Nemuno dešinysis intakas. Atskiros jo atkarpos vadinamos skirtingai: **Kirkutis** (aukštupyje), **Liūnas** (vidurupyje), **Melnyčupis** (žemupyje). Vandentakio kodas LR upių klasifikatoriuje – 10012030. Upelio ilgis – 7,4 km, baseino plotas – 10,5 km².

Kardonėlio aukštupys – dirbami laukai Kybartų apylinkėse. Teka ištiesinta vaga pietryčių kryptimi. Ties Pilimi I iš viršutinės Nemuno terasos leidžiasi griova į Nemuno slėnį. Vidurupyje prisijungia žymesnis intakas – Pirtupis, kerta kelią  **1716**  Pilis I–Raudonėnai . Pašlaitėje prateka kelią  **141**  Kaunas–Jurbarkas–Šilutė–Klaipėda . Šioje vietoje atsišakoja kelias į Panemunės pilį, pastatytas lankytino objekto ženklas.

Įsikūrusios gyvenvietės: Kybartai, Vencloviškiai, Kartupėnai, Pilis I.

Upėvardis *Kardonė̃lis* kildinamas iš skolinio *kardonas* („pasienio sargyba"), *Kirkùtis* – iš *ki̇̀rka* („žuvėdra"?), *Liū́nas* reiškia „klampynę, pelkės plutą", o *Melnyčupis* – „malūno upę".

Nuorodos
--------

* Sąrašas:Nemuno intakai
* LR upių klasifikatorius

1. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 157
*Šis straipsnis apie patalpą. Apie kulinarinę tradiciją skaitykite straipsnyje pasaulio virtuvės.*
Virtuvė tradiciniame vengrų būste
Valgyklos virtuvė
**Virtuvė** – patalpa, skirta maistui ruošti; pastato (namo), kitokio statinio (pvz. karinės palapinės) gastronominės paskirties vieta. Gali būti „vidinė" ir „išorinė" (pvz. lauko) virtuvė. Pagal veiklos subjektus gali būti namų ūkio, kokios nors organizacijos (įmonės, viešojo maitinimo įstaigos, pvz. kavinės, valgyklos, restorano) virtuvė. Joje laikomi įvairūs virtuviniai įrankiai (peiliai, šaukštai, samčiai), įranga (mikrobanginė krosnelė, viryklė), indai (pvz. puodai, keptuvės, dubenys).

Iki XIX a. Lietuvoje maistas buvo ruošiamas bendroje patalpoje virš ugniakuro. Vėliau pradėjo atsirasti atskira patalpa maisto gamybai. Iki XX a. pr. Žemaitijoje, vidurio, šiaurės ir šiaurės rytų Aukštaitijoje valgis buvo ruošiamas gyvenamojo namo viduryje esančioje virenėje, kurią sudarė ugniavietė su plačiu mūriniu gaubtu, pereinančiu į kaminą arba ant plytų viryklės, taip pat šalia virenės esančioje virtuvėje (užpečinėje). Tuo tarpu Dzūkijoje valgis tebebuvo ruošiamas ir valgoma vadinamojoje šeimyninėje pirkioje. Nuo XX a. pr. aukštaičių ir suvalkiečių dvigalių namų viduryje, taip pat dzūkų vienagalėse pirkiose virtuvei buvo atitveriama dalis priemenės šalia kamarų. Pokario metais kaimų ir miestų gyvenamųjų būstų virtuvės supanašėjo.

Šaltiniai
---------

1. ↑  *Virtuvė*. Visuotinė lietuvių enciklopedija, T. XV (Venk–Žvo). – Vilnius: Mokslo ir enciklopedijų leidybos institutas, 2014


|  |  |
| --- | --- |
|  | **Vikiteka: Virtuvė** – vaizdinė ir garsinė medžiaga  |
| **Zbignevas Bzežinskislenk. *Zbigniew Kazimierz Brzeziński*** |
| --- |
|  |
| Gimė | 1928 m. kovo 28 d.Varšuva, Lenkija Lenkija |
| Mirė | 2017 m. gegužės 26 d. (89 metai)Fols Čerčas, Jungtinės Amerikos Valstijos JAV |
| Tautybė | lenkas |
| Tėvas | Tadeusz |
| Motina | Leonia |
| Sutuoktinis (-ė) | Emilie Benes (g. 1930 – †2017) |
| Vaikai | IanMarkMika |
|  |
| Pareigos | X JAV Nacionalinio saugumo patarėjas |
| Partija | JAV demokratų |
|  |
| Alma mater | Makgilio universitetas (bakalauro, magistro stud.) **Harvardo universitetas (doktorantūra)** |

**Zbignevas Bžezinskis** (lenk. *Zbigniew Kazimierz Brzeziński*; 1928 m. kovo 28 d. Varšuvoje – 2017 m. gegužės 26 d. Fols Čerče, JAV) – JAV politologas, sociologas, valstybės veikėjas.

Biografija
----------

Gimė lenkų diplomato šeimoje. Nuo 1938 m. gyveno Kanadoje, XX a. 5-o dešimtmečio viduryje tapo JAV piliečiu. Makgilio universitete įgijo magistro laipsnį, Harvarde 1953 m. apgynė politikos mokslų daktaro disertaciją (apie totalitarinės sistemos TSRS formavimąsi). Sparčiai kilo akademinės karjeros laiptais. Harvardo universiteto dėstytojas, 1961 m. perėjo į Kolumbijos universitetą, buvo Komunizmo tyrinėjimo instituto (Institute on Communist Affairs) vadovas.

XX a. 6-o dešimtmečio viduryje – JAV Valstybės departamento politikos planavimo tarybos narys. Pirmasis pasiūlė traktuoti įvykius socialistinėse šalyse iš totalitarizmo koncepcijos pozicijų. Globalios antikomunizmo strategijos, konvergencijos teorijos, technotroninės eros teorijos ir naujo tipo JAV lyderystės koncepcijos autorius. Prezidentų Dž. Kenedžio ir L.Džonsono administracijose dirbo patarėju, laikėsi griežtos linijos santykiuose su TSRS. L. Džonsono kadencijos viceprezidento Huberto Hamfrio patarėjas užsienio politikos klausimais; nuožmus Niksono-Kisindžerio politikos kritikas.

Nuo 1977 iki 1981 m. JAV prezidento Dž. Karterio patarėjas nacionalinio saugumo klausimais.
Prezidento B. Klintono valdymo laikotarpiu kūrė ir rėmė NATO plėtros į Rytus programą.
Ilgą laiką buvo vienas iš svarbiausių JAV užsienio politikos ideologų. Džono Hopkinso universiteto Tarptautinių ir strateginių tyrimų centro patarėjas ir valdybos narys. Plačiai žinomas savo požiūriu į JAV kaip pasaulio lyderę.

Pastaruoju metu buvo Strateginių ir tarptautinių tyrimų centro (angl. *Center for Strategic and International Studie*) konsultantas, Nacionalinės demokratijos palaikymo organizacijos (National Endowment for Democracy) valdybos narys.

Nuorodos
--------

* Zbigniew Brzezinski: „Russians Don't Like Weak People" (anglų k.)

|  |  |
| --- | --- |
|  | **Vikiteka: Zbignevas Bžezinskis** – vaizdinė ir garsinė medžiaga  |
Sinacheribas
**Sinacheribas** (Akadų kalba *Sîn-ahhī-erība*) − Asirijos karalius (705 − 680 m. pr. m. e.). Sargono II sūnus.

Sinacheribas kariavo su Babilonija ir jos sąjungininkais. 689 m. pr. m. e. jis įsakė sugriauti Babiloną.

Sinacheribas plėtė ir puošė Asirijos karalių rezidenciją Nineviją. Jis ne tik naujai atstatė Asirijos sostinę Nineviją, bet ir įkūrė šalia savo rūmų prašmatnius tiems laikams sodus, su dirbtiniais vandens telkiniais, pavėsinėmis, paviljonais ir daugybe dekoratyvinių bei vaisinių medžių ir krūmų bei gėlių. Sodų tvenkiniuose plaukiojo įvairios retos žuvys, o sode narvuose buvo laikomi reti žvėrys ir paukščiai. Ninevijos karališkuosius sodus kai kurie autoriai linkę laikyti botanikos sodų prototipu. Juose buvo auginamos palmės, vaisiniai, prieskoniniai augalai, vynuogės, kiparisai.

Sinacheribas buvo nužudytas vieno iš savo sūnų per rūmų perversmą.

Nuorodos
--------


|  |  |
| --- | --- |
|  | **Vikiteka: Sinacheribas** – vaizdinė ir garsinė medžiaga  |

* Sinacheribas (anglų k.)
* Sinacheribo nužudymas (anglų k.)
**Šasi likeris** (rus. *ликер Шасси*) – savos gamybos alkoholinis gėrimas. Gaminamas etanolio pagrindu.

Istorija
--------

Lėktuvų važiuoklės stabdžių ir vairų hidraulinė sistema būdavo užpildoma žiemą neužšąlančiu skysčiu, kurio didelę dalį sudarė etanolis, likusią – glicerolis Pvz. naikintuvo La-7 hidraulinės sistemos vasarinis skystis buvo sudarytas iš 30% (tūrio procentai) etanolio ir 70% glicerolio, o žieminis – iš 50% etanolio ir 50% glicerolio.

Etanolis buvo svarbi skysčio nuo apledėjimo dalis. Esant apledėjimo pavojui ant bombonešio Pe-2 propelerio menčių švirkšdavo specialų antifrizą nuo apledėjimo, kuris sunkino menčių apšąlimą, tirpino ledą ir lengvino jo atitrūkimą nuo menčių paviršiaus. Šio skysčio sudėtis – 85% etanolio ir 15% glicerolio.

„Šasi likeris" minimas tarybiniame filme „Pikiruojančio bombonešio kronika" apie vieno tarybinio bombonešių pulko kasdieninį gyvenimą.

Vartojimas
----------

Antrojo pasaulinio karo metais ir po jo, aviacijos daliniuose gėrimą pasidarydavo iš lėktuvų važiuoklės stabdžių sistemos skysčio prieš tai jį išfiltravę, kad pašalintų kuo daugiau glicerolio. Kartais į jį įmaišydavo kokio nors sirupo skoniui pagerinti.

Šaltiniai
---------

1. ↑  Самолет Ла-7. Описание конструкции. Глава II. Взлетно-посадочные устройства самолета
2. ↑  Противооблединительная система винтов in Самолет Пе-2. Описание конструкции. 6-oe изд. НКАП-СССР, Москва, 1945.
**Zbignevas Cinkutis** (lenk. *Zbigniew Cynkutis*; 1938 m. rugpjūčio 18 d. Seinuose, Lenkija – 1987 m. sausio 9 d. prie Sobotkos) – Lenkijos aktorius, režisierius, teatro direktorius ir pedagogas.

Biografija
----------

1962 m. baigė Lodzės *Valstybinės aukštosios filmo, televizijos ir teatro mokyklos* aktorinį skyrių ir dirbo Opolės krašto teatre. 1961-64 m. priklausė žinomai Ježio Grotovskio aktorių trupei. 1964-64 m. dirbo Lodzės *Teatr Powszechni*, 1966-84 m. Ježio Grotovskio *Teatrinės laboratorijos* aktorius, instruktorius ir pedagogas Vroclave, 1977-80 m. buvo šios institucijos direktoriaus pavaduotoju. Daug kartų teko išvykti į užsienį perteikti *Teatrinės laboratorijos* patirtį. 1984 m. įkūrė savarankišką teatrinę studiją *Drugie Studio Wrocławskie*, su kurios aktoriais pastatė keletą spektaklių. 1975 m. baigė Lodzės *Valstybinės aukštosios filmo, televizijos ir teatro mokyklos* režisūros skyrių ir kartu su veikla *Teatrinėje laboratorijoje* derino kviestinio režisieriaus darbą kituose teatruose.

Daugelio vaidmenų atlikėjas teatrinėje scenoje, vaidino ir kelete lenkiškų filmų: *Zamach* (1958 m.), *Zezowate szczęscie* (1960 m.), *Podziemny front* (1965 m.). Žuvo automobilio avarijoje.

Nuorodos
--------

* Zbignevo Cinkučio vaidmenys teatre
* Biografija ir darbas kine
Virtuvės pirštinė
**Virtuvės pirštinė** – virtuvėje naudojama karščiui atspari pirštinė, skirta apsaugoti rankai, laikant ar išimant įkaitusius indus iš orkaitės, mikrobangų krosnelės.

Apsauginė virtuvės pirštinė gali būti gaminama ir kaip originalus virtuvės aksesuaras, savo medžiagos raštais ir spalva derantis prie virtuvės interjero, indų ar prijuostės.

Savybės
-------

Virtuvės pirštinė yra gaminama universalaus dydžio, maždaug 18x30 cm dydžio, tinkama bet kokio dydžio rankai tiek kairiarankiams, tiek dešiniarankiams, su šonine kilpele pakabinimui. Atskiro nykščio dėka patogu suimti įkaitusią skardą ar kitą indą. Pirštinė atspari karščiui, nes jos viduje – medvilninio vatino pamušalas. 

Tradicinės pirštinės gaminamos iš 100 % medvilnės ar lino/medvilnės audinių. Šiuo metu apsauginei pirštinei naudojamos ir kitos atsparios karščiui medžiagos - neoprenas, poliesteris, silikonas.

Silikoninės pirštinės atlaiko aukštą temperatūrą (230 °C), yra nelipnios, neslidžiu paviršiumi, pasižymi lankstumu - sulenkus visada atsistato į tą pačią poziciją, jų paviršius lieka nepakitęs. Lengvai valomos, galima plauti indaplovėje.

Saugumas
--------

Virtuvės pirštinės pagal paskirtį turėtų būti naudojamos tik trumpą laiką, būdamos sausos. Pirštinės neturėtų liestis su kaitinimo elementais, dujų liepsna ar kitais panašiais aukštos temperatūros šaltiniais. Medžiaginių pirštinių audinys neapsaugo nuo karštų skysčių.

* Silikoninė pirštinė
* Pirštinė iš tradicinės medžiagos
* Vaizdas:DSCN1035 (4212487299) (2).jpgProginė pirštinė
* Dviguba pirštinė

Nuorodos
--------


|  |  |
| --- | --- |
|  | **Vikiteka: Virtuvės pirštinė** – vaizdinė ir garsinė medžiaga  |

* Kaip pasigaminti virtuvės pirštinę (*youtube.com*)
**Kardifo milžinas** iškeliamas iš duobės. *1869 spalis*.
**Kardifo milžinas** – viena iš garsiausių Amerikos klastočių, maždaug trijų metrų aukščio akmeninis žmogus, atrastas Kardife (Niujorko valstija), Viljamo C. Njuvelo sodyboje 1869 metų spalio 16 d. šulinį kasusių darbininkų.

Kardifo žmogus tapo daugybės debatų objektu. Vieni teigė, kad tai senovinė statula, kiti – kad suakmenėjęs senovinis žmogus. Ekspertai labai greitai nustatė, kad tai nėra fosilija, tačiau liko neišgirsti. Buvo net manančių, kad tai biblinio Galijoto fosilija. Galiausiai paaiškėjo, kad statulą padarė Niujorko tabako prekiautojas Džordžas Hulas. Akmeninio žmogaus išskaptavimui ir užkasimui jis išleido 2600 dolerių, tačiau vėliau statulą pardavė už 37500 dolerių Deividui Hanumui. Kardifo žmogus buvo nugabentas į Sirakūzus (Niujorkas), kur surengta jo paroda.

Nepaisant mokslininkų pareikštos nuomonės, klastotė pritraukė tiek žmonių, kad šoumenas F. Barnumas pasiūlė 60000 dolerių už galimybę išsinuomoti ją trims mėnesiams. Gavęs neigiamą atsakymą, Barnumas padarė savąjį milžiną ir paskelbė, kad tai ir yra tikrasis, o Kardifo iškasena – klastotė. Laikraščiai išspausdino jo versiją kartu su Hanumo citata „Kiekvieną minutę gimsta lengvatikis" (*There's a sucker born every minute*). Hanumas turėjo omenyje lengvatikius, mokančius pinigus Barnumui. Vėliau šią citatą klaidingai pradėta priskirti Barnumui.

Deividas Hanumas iškėlė Barnumui bylą, kurios metu 1870 metų vasario 2 paaiškėjo, kad abi statulos yra klastotės. Teismas nusprendė, kad Barnumas negali būti kaltinamas šmeižtu dėl suklastotos statulos pavadinimo suklastota.

Šiuo metu Kardifo Milžinas laikomas Farmerio Muziejaus parodoje Niujorke. Barnumo padaryta kopija laikoma Nuostabiojo Marvino Mechanikos Muziejuje Mičigane.

Nuorodos
--------

* Skeptiko žodynas: Kardifo milžinas



|  |  |
| --- | --- |
|  | Šis straipsnis yra tapęs savaitės straipsniu. |
**Skuodo rajono savivaldybės taryba** – Skuodo rajono savivaldybės bendruomenės atstovaujamoji savivaldos institucija, atsakinga už savivaldos teisės, savo funkcijų ir bendruomenės iškeltų uždavinių įgyvendinimą bendruomenės interesais savivaldybės teritorijoje. Taryba renkama ketveriems metams visuotiniuose, slaptuose, laisvuose ir lygiuose rinkimuose pagal Lietuvos Respublikoje registruotų politinių partijų pateiktus kandidatų sąrašus. Rinkėjai – savivaldybės teritorijos gyventojai, gali keisti kandidatų eilę sąraše, penkiems kandidatams suteikdami pirmumo balsus.

Tarybą sudaro 25 tarybos nariai. Naujai išrinktos tarybos nario įgaliojimai prasideda, o ankstesnės kadencijos tarybos nario įgaliojimai baigiasi nuo tos dienos, kurią naujai išrinkta taryba susirenka į pirmąjį posėdį.

Per du mėnesius nuo pirmojo naujai išrinktos savivaldybės tarybos posėdžio sušaukimo dienos turi būti išrinktas savivaldybės meras, paskirti mero pavaduotojas ir savivaldybės administracijos direktorius, sudaryti tarybos komitetai ir tarybos kolegija. Savivaldybės tarybos veiklos tvarką ir formas nustato Vietos savivaldos įstatymas ir savivaldybės tarybos veiklos reglamentas.

Savivaldybės taryba savo įgaliojimus įgyvendina kolegialiai savivaldybės tarybos posėdžiuose. Tarybos posėdžiams klausimus rengia komitetai bei komisijos savo posėdžiuose, tarybos narių frakcijos bei savivaldybės administracija. Taryba svarstomais klausimais priima sprendimus ir kontroliuoja jų įgyvendinimą.

Savivaldybė yra Lietuvos savivaldybių asociacijos narė.

Istorija
--------

Merai
-----

* Stepas Dokšus – 1995–1997 m.
* Liudvikas Žukauskas – 1997–2007 m.
* Stasys Vainoras – 2007–2015 m.
* Petras Pušinskas – nuo 2015 m.

Savivaldybės tarybos
--------------------

* Skuodo rajono taryba 1990–1995 m.
* Skuodo rajono savivaldybės taryba 1995–1997 m.
* Skuodo rajono savivaldybės taryba 1997–2000 m.
* Skuodo rajono savivaldybės taryba 2000–2003 m.
* Skuodo rajono savivaldybės taryba 2003–2007 m.
* Skuodo rajono savivaldybės taryba 2007–2011 m.
* Skuodo rajono savivaldybės taryba 2011–2015 m.

Nuorodos
--------

Oficiali svetainė
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |
| --- |
| Bubblegum pop |
| Stilistinė kilmė | Pop, poprokas, psichodelinis pop, garažinis rokas, komedinė muzika, vaikiškos dainos |
| Kultūrinė kilmė | XX a. 7 deš. pabaiga, JAV |
| Tipiški instrumentai | Vokalas, sintezatorius, bosinė gitara, ritminė mašina, būgnai, sempleris, klavišiniai, gitara |
| Išvestiniai žanrai | Pop punk, Europop, dance-pop, teen pop, glam rock, noise pop, pankrokas, bubblegum dance |

**Bubblegum pop** (dar žinomas kaip **bubblegum rock**, **bubblegum music** arba tiesiog **bubblegum**) – pop muzikos subžanras, pasižymintis pakylios nuotaikos skambesiu ir skirtas vaikų bei paauglių auditorijai, dažniausiai kuriamas prodiuserių kartu su nežinomais atlikėjais. Žanras atsirado ir klestėjo nuo 1967 m. iki 1972 m. Antroji populiarumo banga prasidėjo 1974 m. ir tęsėsi iki 1977 m. kai ją pakeitė disko ir pankrokas.

Žanras buvo labiau orientuotas į singlus, nei į albumus. Taip pat, kadangi dauguma kūrinių buvo kuriami studijose naudojant sesijinius muzikantus, daugumą šio žanro dainų atliko taip ir neišgarsėję atlikėjai bei grupės. Vieni žinomiausių bubblegum pop atlikėjų yrą „1910 Fruitgum Company", „The Ohio Express" ir „The Archies".
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Jonas Kazimieras Denhofas** |
| --- |
|  |
| Denhofai |
| Herbas „Vepris" |
| Herbas „Vepris" |
|  |
| Gimė | 1649 m. birželio 8 d.Varšuva |
| Mirė | 1697 m. birželio 20 d. (48 metai)Roma |
| Tėvas | Teodoras Denhofas |
| Motina | Katerina Pranciška fon Besen |
|  |
|  **Vikiteka** | Jonas Kazimieras Denhofas |

**Jonas Kazimieras Denhofas** (1649 m. birželio 8 d. Varšuva – 1697 m. birželio 20 m. Roma) – Romos katalikų ir ATR valstybinis veikėjas, Mogilos abatas (1666), Varšuvos kanauninkas, Plocko dekanas, Krokuvos kanauninkas (1681), ATR rezidentas Romoje (1682), kardinolas (1686), Čezenos vyskupas (1687–1697).

Biografija
----------

Lenkijos magnatų Denhofų giminės atstovas, herbo „Vepr" savininkas. Karūnos didžiojo pakamario Teodoro Denhofo (m. 1684) ir Katerinos Pranciškos fon Besen (m. po 1673) sūnus. Jo krikšto tėvu tapo kardinolas ir būsimasis Lenkijos karalius Jonas Kazimieras Vaza.

Jonas Kazimieras Denhofas išsilavinimą gavo jėzuitų kolegiume, Rešliuje ir Pultuske. Baigė jėzuitų kolegiumą Varšuvoje. Užėmė Mogilos abato, Plocko dekano, Varuvos ir Krokuvos kanauninko pareigas. 1670–1674 metais studijavo teologiją ir kanauninkišką teisę Prancūzijoje. 1674 metais išvyko į Romą.

Prie Jono Sobieskio Jonas Kazimieras Denhofas atstovavo ATR interesus Vatikane.

1686 metais Jonas Kazimieras Denhofas nuo Romos popiežiaus gavo kardinolo saną, o 1687 metų lapkritį buvo paskirtas Čezeno vyskupu Italijoje. 1695–1696 metais buvo kardinolų kolegijos narys. Gyvenimo pabaigoje atsisakė vadovauti Čezenos vyskupijai.

1697 metų birželį 48-metis kardinolas Jonas Kazimieras Denhofas mirė Romoje.

Literatūra
----------

* Edward Ozorowski, Denhoff Jan Kazimierz [w:] Słownik polskich teologów katolickich, t. 1, Warszawa 1981, s. 384–385.

Nuorodos
--------
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Bubių herbas (Kaunas) |
| --- |
|  *LR priimtas 2011-02-07* |
|  |
|  *LSSR priimtas nebuvo* |
|  *LDK priimtas nebuvo* |
| Ž • A • R |

**Bubių herbas** – Bubių kaimo heraldinis atributas.

Aprašas
-------

Svarstant galimus Bubių herbo motyvus, nutarta panaudoti du tarpusavyje susijusius simbolius. Atsižvelgiant į šio krašto praeities kovas, nutarta skydo papėdėje pavaizduoti heraldinę figūrą – trikalnį, kuris primintų senuosius gynybinius piliakalnius ir minėtas Bubių apylinkių kalvas, o ant trikalnio uždėti geležinį kryžių-saulutę.

Jis, pasak Batniavos seniūnijos surinktos ir Heraldikos komisijai pateiktos medžiagos, įprasmina vietos istorinį, kultūrinį paveldą, sieja kraštą su krikščionybe, juolab kad Lietuvos kryždirbystė 2001 m. buvo įrašyta į UNESCO Žmonijos nematerialaus ir žodinio paveldo šedevrų sąrašą. Dvasines vertybes rodo ir mėlyna spalva, o sidabras – vandenį. Mat šis kraštas yra netoli Nemuno, kuris ir anksčiau, ir dabar vaidina svarbų vaidmenį vietos žmonių gyvenime.

Istorija
--------

Lietuvos Respublikos Prezidentė Dalia Grybauskaitė 2011 m. vasario 7 d. dekretu Nr. 1K-606 patvirtino Bubių herbą. Herbo etaloną sukūrė dailininkas Rolandas Rimkūnas.
| **Jonas Kazys Dzirmeika** |
| --- |
|  |
| Gimė | 1950 m. vasario 15 d. (73 metai)Kalvarija |
| Sutuoktinis (-ė) | Marija |
| Vaikai | Daiva, Jonas |
|  |
| Veikla | Lietuvos ir Kalvarijos savivaldybės politinis bei visuomenės veikėjas |
| Partija | 
* 1989 m. Lietuvos socialdemokratų partija;
* 1997 m. Lietuvos liberalų sąjunga;
* 2003 m. Liberalų ir centro sąjunga;
* 2006 m. Lietuvos Respublikos liberalų sąjūdis.

 |

**Jonas Kazys Dzirmeika** (g. 1950 m. vasario 15 d. Kalvarijoje) – Lietuvos ir Kalvarijos savivaldybės politinis bei visuomenės veikėjas.

Biografija
----------

1957–1968 m. mokėsi Kalvarijos vidurinėje mokykloje, 1978–1981 m. Alytaus politechnikume baigė pramonės įrengimų montavimą ir remontą.

1990–1992 m. Lietuvos Respublikos Aukščiausiosios Tarybos deputato Gintauto Iešmanto padėjėjas, 1990–1992 m. Kalvarijos mero pavaduotojas. 1992–1997 m. ir nuo 2009 m. UAB „Vairenis" direktorius. 1997–2000 m. Kalvarijos seniūnijos seniūnas. 2000–2007 m. Kalvarijos savivaldybės meras. 2007–2009 m. UAB „Vairenis" direktoriaus pavaduotojas.

1990–1992 m. Kalvarijos miesto tarybos deputatas, 1990–1995 m. Marijampolės rajono tarybos deputatas, 1997–2000 m. Marijampolės rajono savivaldybės tarybos narys, 2000–2019 m. Kalvarijos savivaldybės tarybos narys.

Nuo 1989 m. Lietuvos socialdemokratų partijos narys, 1989–1991 m. Kalvarijos skyriaus pirmininkas, 1990 m. Marijampolės rajono skyriaus pirmininkas, 1989–1995 m. LSDP tarybos narys. Nuo 1997 m. Lietuvos Liberalų sąjungos, nuo 2003 m. Liberalų ir centro sąjungos, nuo 2006 m. Lietuvos Respublikos liberalų sąjūdžio narys, 2009–2018 m. Kalvarijos skyriaus pirmininkas.

Sutuoktinė Marija, vaikai Daiva, Jonas..

Šaltiniai
---------

1. ↑  2011 m. Lietuvos savivaldybių tarybų rinkimai[neveikianti nuoroda]
2. ↑  2008 m. Lietuvos Respublikos Seimo rinkimai – Lietuvos Respublikos liberalų sąjūdis – Iškelti kandidatai Archyvuota kopija 2013-05-17 iš Wayback Machine projekto.


| Politinis postas |
| --- |
| Prieš tai:***postas sukurtas*** | **Kalvarijos meras**2000–2007 | Po to:**Antanas Burinskas** |
| ***Lapino medžioklė*** |
| --- |
|  |
|  |
| Pavadinimas | After the Fox |
| Kilmės šalis |  Italija Jungtinė Karalystė Jungtinė Karalystė |
| Režisierius | Vittorio De Sica |
| Metai | 1966 |
| Žanras | komedija |
| Trukmė | 103 min. |
| Kalba | italų ir anglų |
| **IMDb įrašas** |

**Lapino medžioklė** (angl.  *After the Fox*) – 1966 m. sukurta komedija.

2010 m. juostos perdirbinys „Tees Maar Khan" buvo sukurtas Bolivude.

Turinys
-------

DĖMESIO: *toliau atskleidžiamos kūrinio detalės*

Kaire grupė nusikaltėlių pagrobia 3 milijonų dolerių vertės aukso krovinį, kurį dabar reikia pergabenti į Europą. Kadangi auksas sveria beveik 2 tonas, tam būtinas patyręs nusikaltėlis ir kontrabandininkas. Deja, daugelis tinkamų kandidatų jau seniai prarado talentą arba paseno, o vienintelis tinkamas kandidatas – Aldo Vanučis, pravarde Lapinas, – yra kalėjime.

Pabėgęs iš jo, Vanučis sugalvoja planą – išgabenti auksą apsimetus režisieriumi, kuris nori sukurti filmą Kaire. Tam jis nusamdo senstantį aktorių, buvusią žvaigždę Tonį Pauelą ir į pagalbą pasitelkia seserį Džiną, svajojančią tapti aktore. Kadangi aukso perkrovimui vis iškyla problemų, Vanučis priverstas iš tiesų filmuoti, stebimas nuolat sekiojančių vietinių gyventojų bei įtaraus Pauelo agento…

Pagrindiniai aktoriai
---------------------

*Aktorius – vaidmuo*
* Peter Sellers – Aldo Vanučis
* Victor Mature – Tonis Pauelas
* Britt Ekland – Džina Romantika
* Martin Balsam – Haris
* Akim Tamiroff
* Lando Buzzanca
* Maria Grazia Buccella
* Daniele Vargas
| Skuodo herbas |
| --- |
|  *LR priimtas 1992-05-06* |
|  |
|  *LSSR priimtas 1970* |
|  |
|  *LDK priimtas nebuvo* |
| Ž • A • R |

**Skuodo herbas** – vienas iš Skuodo miesto ir Skuodo rajono savivaldybės heraldikos atributų.

Aprašas
-------

Mėlyname lauke auksinė mūro siena su vartais ir trimis bokšteliais su kryžiais, vartų angoje ant auksinio dubens kūno spalvos Šv. Jono Krikštytojo galva, plaukai ir barzda juodi.

### Simbolika

Šv. Jonas krikštytojas buvo Jono Chodkevičiaus ir kartu *Johanesbergu* perkrikštyto Skuodo globėjas. Vartai su bokšteliais sietini su antrąja miesto pavadinimo dalimi – *berg*, kuri tuomet reiškė pilį, įtvirtintą gyvenvietę.

Istorija
--------

1645 m. vasario 18 d. Lietuvos rūmų maršalo Kazimiero Leono Sapiegos rūpesčiu valdovas Vladislovas Vaza suteikė Skuodui Magdeburgo teises. Tuomet pirmą kartą buvo paminėtas miesto antspaudo simbolis – „vartuose nukirsta šv. Jono krikštytojo galva". Tai seniausias „kalbantis" miesto herbas Lietuvoje, naudotas iki XIX a. Pirmą kartą herbas atkurtas 1970 m. tačiau jis buvo atkurtas klaidingai, pakeistos spalvos, neliko ir šv. Jono Krikštytojo galvos. Netrukus herbas panaikintas. Iš naujo atkurtą Skuodo miesto istorinį herbą (herbo etalono autorius – dailininkas Valerijonas Jucys) Lietuvos Respublikos Aukščiausioji Taryba patvirtino 1992 m. gegužės 6 d. nutarimu Nr. I-2555.

Šaltiniai
---------

1. ↑  LR AT Prezidiumo nutarimas Nr. I-2555.
| **Jonas Kazimieras Pacas** |
| --- |
| Pacai |
| Herbas „Gozdawa" |
| Herbas „Gozdawa" |
|  |
| Gimė | 1650 m. |
| Mirė | 1696 m. (~46 metai) |
| Tėvas | Jeronimas Dominykas Pacas |
| Motina | Ana Vainaitė |
| Sutuoktinis (-ė) | Liudvika Terezė Sluškaitė |
| Vaikai | Ana Pacaitė, Juozapas Pacas, Petras Pacas |

**Jonas Kazimieras Pacas** (apie 1650–1696/1697) – LDK valstybinis veikėjas, Breslaujos pavieto maršalka (1684 m.), Lietuvos dvaro vėliavininkas (1687–1696 m.), Usviato seniūnas.

Biorgafija
----------

Lietuvos magnatų Pacų giminės atstovas, herbo „Gozdawa" savininkas. Jeronimo Dominyko Paco (apie 1620–1662) ir Anos Vainaitės (m. po 1669) antrasis sūnus. Broliai – Žemaitijos seniūnas Petras Mykolas Pacas (m. 1696) ir Lietuvos didysis raštininkas Kazimieras Mykolas Pacas (m. 1719). Lietuvos dvaro paiždininkio Petro Paco (apie 1570–1642) anūkas.

Nuo 1684 metų Jonas Kazimieras Pacas minimas kaip Breslaujos pavieto maršalka. 1687 metais gavo Lietuvos dvaro vėliavininko pareigybę.

Šeima ir vaikai
---------------

Buvo vedęs Liudviką Terezę Sluškaitę (m. 1701), nuo santuokos su kuria turėjo du sūnus ir vieną dukterį:

* Ana Pacaitė, Lietuvos didžiojo referento Vincento Petro Valavičiaus žmona
* Juozapas Pacas (m. 1765), Žemaitijos kaštelionas (1748), Ziolovsko seniūnas
* Petras Pacas (m. 1756), Vileikos ir Pinsko seniūnas

Nuorodos
--------

* Polski Słownik Biograficzny, t. XXIV, s. 701.
Kardamono kalnai. Perijaro nacionalinis parkas
**Kardamono kalnai** (angl. *Cardamom Hills*, hind. इलायची पहाड़ियाँ, IAST: *Ilāyacī pahāṛiyã*, mal. ഏലമല  = *ēlamala*) – kalnų masyvas Indijos pietuose (Keraloje ir Tamilnade), Vakarų Ghatų pietiniame pakraštyje, tarp Anaimalajaus kalnų šiaurėje ir Komorino kyšulio pietuose. Ilgis apie 160 km, aukštis iki 2019 m (Kotaimalajaus kalnas).

Kardamono kalnai iškilę kainozojaus kalnodaros metu ir susidarę daugiausia iš prekambro kristalinių uolienų. Reljefas alpinis; statūs šlaitai, gilūs tarpekliai.

Kalnuose vyrauja tropinis musoninis klimatas. Vakarinius Kardamono kalnų šlaitus dengia visžaliai atogrąžų miškai, rytinius – lapus metantys miškai. Driekiasi arbatos, prieskonių (ypač, kardamono), kavos, kaučiuko plantacijos. Įsteigta keletas gamtos rezervatų, Perijaro nacionalinis parkas.

Šaltiniai
---------

1. ↑  *Кардамоновы\_горы*,Большая советская энциклопедия, T. XI (Италия—Кваркуш). – Москва: Советская энциклопедия, 1973
2. ↑  *Kardamono kalnai*. Visuotinė lietuvių enciklopedija, T. IX (Juocevičius-Khiva). – Vilnius: Mokslo ir enciklopedijų leidybos institutas, 2006
| Skuodo paminklas Skirmanto kuopos partizanams |
| --- |
| Bendras paminklo vaizdas iš rytų pusės |
| 

Skuodo paminklas Skirmanto kuopos partizanamsSkuodo paminklas Skirmanto kuopos partizanams

 |
| Koordinatės  | 

|  |
| --- |
| 56°16′19″š. pl. 21°32′41″r. ilg.﻿ / ﻿56.271873°š. pl. 21.544718°r. ilg.﻿ / 56.271873; 21.544718Koordinatės: 56°16′19″š. pl. 21°32′41″r. ilg.﻿ / ﻿56.271873°š. pl. 21.544718°r. ilg.﻿ / 56.271873; 21.544718 |

 |
| Vieta | Skuodo rajonas |
| Seniūnija | Skuodo miesto seniūnija |
| Aukštis | 1,99 m |
| Plotas | 4,5 m² |
| Naudotas | 1947 m. |

**Paminklas prie Kardo rinktinės Skirmanto kuopos partizanų kapo** yra šiaurės rytinėje Skuodo miesto teritorijos dalyje, 0,22 km į šiaurės vakarus nuo Vilniaus ir Mažeikių gatvių sankryžos, Skuodo II kapelių šiaurės vakarinėje dalyje.

Skuodo II kapelių vaizdas iš šiaurės-šiaurės rytų pusės

Kapas
-----

Kapas stačiakampio plano, pailgas rytų – vakarų kryptimi, 2,31 m ilgio ir 1,83 m pločio, apjuostas iš akmens skaldos ir betono nulieto bortelio. Jo vakariniame pakraštyje stovi iš smulkios akmens skaldos ir betono nulietas plokščias antkapinis paminklas, viršuje užsibaigiantis kryžiumi. Paminklo priekiniame fasade įmontuota vertikalaus stačiakampio formato juodo šlifuoto akmens atminimo lenta, kurioje iškalti Gedimino stulpai ir epitafija: „1947 ŽUVE / UŽ LIETUVOS / LAISVE / BAKŠTYS BRONIUS / APULSKIS VALIUS / PAULAUSKAS JONAS / LENKAUSKAI / TĖVAS IR SŪNUS". 

Paminklo aukštis – 1,99 m, plotis – 1,50 m, atminimo lentos dydis – 56 x 50 cm.

Teritorijos plotas – 4,5 m².

Istorija
--------

1947 m. spalio 13 d. Kretingos apskrities Skuodo valsčiaus Sriauptų kaime partizanų rėmėjo Prano Lenkausko sodyboje MGB vidaus kariuomenės 273-ojo šaulių pulko kareiviai ir Skuodo stribai apsupo Žemaičių apygardos Kardo rinktinės Skirmanto (Skuodo) kuopos Viršilos būrio partizanus. Per susišaudymą žuvo būrio vadas Bronius Bakštys-*Viršila* (g. 1918 m.), partizanai Vincas Lenkauskas (g. 1928 m.), Jonas Paulauskas-*Šnarys* (g. 1927 m.) ir Antanas Vaitila (Vaidila). Partizanų rėmėjas Pranas Lenkauskas-*Ąžuolas* (g. 1900 m.) kautynių metu buvo sužeistas, suimtas ir kartu su kritusiais partizanais nugabentas į Skuodo valsčiaus stribų būstinę, kurioje tardant nukankintas. Jo ir žuvusių partizanų kūnus stribai slapta pakasė Skuodo miesto pakraštyje, Rūšupės kairiajame krante esančiose Skuodo II senosiose kapinėse, vad. Marų kapeliais.

Šiose kapinėse buvo pakastas ir 1947 m. rugsėjo mėn. tame pačiame Sriauptų kaime žuvęs Valius (Valerijonas) Apulskis-*Gailenis* (g. 1930 m.). 

Apie 1990 m. žuvusiųjų užkasimo vietoje pastatytas antkapinis paminklas. 

Saugotinas kultūros paveldo objektas.

Šaltiniai
---------


* Lietuvos gyventojų genocidas 1944-1947 m. Vilnius: LGGRTC, 1998, t. 2 (A-J), p. 120 (P. Bakštys); t. 2 (K-S), p. 702 (J. Paulauskas).
* Lietuvos gyventojų genocidas 1948 m. Vilnius: LGGRTC, 2007, t. 3 (A-M), p. 778 (P. ir V. Lenkauskai).

Nuorodos
--------

* Skuodo krašto enciklopedija: Skuodo senosios kapinės[neveikianti nuoroda]
* Lietuvos gyventojų genocido ir rezistencijos tyrimo centras: Skuodo rajono savivaldybė: Skuodo miestas: Paminklai
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| *The Cross of Changes* |
| --- |
| The Cross of Changes viršelis |
| Enigma studijinis albumas |
| Išleistas | 1993 m. |
| Įrašytas | A.R.T. Studios |
| Žanras | New Age, ambient |
| Trukmė | 44:12 |
| Įrašų kompanija | Virgin Records, Charisma Records |
| Enigma chronologija |
| 

|  |  |  |
| --- | --- | --- |
| *MCMXC a.D.* (1990) | *The Cross of Changes* (1993) | *Le Roi Est Mort, Vive Le Roi!*(1996) |

 |

**The Cross of Changes** („Pasikeitimų kryžius") – 1993 m. išleistas studijinis grupės Enigma albumas. Šiame albume įtrauktas ir žymiausias Enigmos kūrinys *Return to Innocence*. Kiti singlai: *Age of Loneliness, The Eyes of Truth, Out from the Deep*.

Albumas topuose pasiekė šias vietas: JK – 1, Vokietijoje, Norvegijoje – 5, JAV – 9.

Dainos
------

**Return To Innocence** („Sugrįžimas į nekaltybę") tapo labai populiariu singlu daugelyje valstybių: 10-yje šalių užėmė pirmą vietą topuose, JAV topuose buvo 4, JK – 3, Vokietijoje, Nyderlanduose, Šveicarijoje – 5.

Dainoje skamba supaprastinta Taivano aborigenų daina „Jubilant Drinking Song", kurią atliko duetas Difang ir Igay Duana. Anglišką vokalinę dalį atliko Sandra Cretu. Daina išpopuliarėjo po 1996 m. Atlantos olimpinių žaidynių reklaminio klipo.

Return To Innocence vaizdo klipas nufilmuotas Malagoje. Jame vaizduojamas žmogaus gyvenimas atbulai: pradedant mirtimi po kriaušės medžiu, baigiant gimimu.

Return To Innocence melodija skamba filmuose *Exit to Eden, Man of the House, The Outer Limits, My So-Called Life, Cold Case*.

### Originalus albumas

1. „Second Chapter" (Curly M.C.) – 2:16
2. „The Eyes of Truth" (Curly) – 7:13
3. „Return to Innocence" (Curly / Kuo Ying – nan / Kuo Hsiu – chu) – 4:17
4. „I Love You… I’ll Kill You" (Curly, David Fairstein) – 8:51
5. „Silent Warrior" (Curly) – 6:10
6. „The Dream of the Dolphin" (Fairstein) – 2:47
7. „Age of Loneliness (Carly’s Song)" (Curly) – 5:22
8. „Out from the Deep" (Curly / Morsman / Pierlejewski) – 4:53
9. „The Cross of Changes" (Curly) – 2:23

### Speciali ribota versija

10. „Return to Innocence (Long & Alive Version)" (Curly M.C.) – 7:07
11. „Age of Loneliness (Enigmatic Club Mix)" (Curly M.C.) – 6:23
12. „The Eyes of Truth (The Götterdämmerung Mix)" (Curly M.C.) – 7:18

Kūrėjai
-------

* Andreas Harde (įrašytas kaip *Angel X*) – vokalas
* Michael Cretu (įrašytas kaip *Curly M.C.*) – vokalas, balsas, prodiuseris, garso aranžuotojas
* Sandra Cretu – vokalas
* Peter Cornelius – gitara
* Jens Gad – gitara
* Louisa Stanley – vokalas, balsas
| **Jonas Korenka** |
| --- |
|  |
| Gimė | 1956 m. vasario 11 d.Plungė |
| Mirė | 2019 m. gruodžio 17 d. (63 metai)Vilnius |
|  |
| Veikla | liaudies teatrų režisierius, Lietuvos kultūros, teatro ir politinis veikėjas. |
| Partija | 1997 m. – Lietuvos socialdemokratų partija |
|  |
| Alma mater | 
* 1982 m. Lietuvos valstybinė komservatorija;
* 2003 m. Klaipėdos universitetas.

 |

**Jonas Korenka** (1956 m. vasario 11 d. Plungėje – 2019 m. gruodžio 17 d. Vilniuje) – liaudies teatrų režisierius, Lietuvos kultūros, teatro ir politinis veikėjas.

Biografija
----------

1974 m. baigė Plungės 1–ąją vidurinę mokyklą, 1982 m. – Lietuvos valstybinės komservatorijos Klaipėdos fakultete – režisūrą, 1988 m. tobulinosi Maskvoje. 2003 m. Klaipėdos universitete baigė režisūros magistrantūros studijas.

1982–1993 m. Rokiškio liaudies teatro režisierius, 1987–1991 m. dar ir Rokiškio kultūros mokyklos dėstytojas. 1993–2000 m. Rokiškio rajono savivaldybės teatro direktorius, meno vadovas.

Pastatė spektaklius – K. Voneguto „Su gimimo diena Vanda Džun", S. Kymantaitės – Čiurlionienės „Pinigėliai", N. Erdmano „Savižudis", D. Psato „Reikia melagio", V. Vičerlio „Žmona kaimietė", J. Marcinkevičiaus „Gyvybės ratas". Kai kurie spektakliai apkeliavo daugybę tarptautinių festivalių. Už K. Ostrausko spektaklį „Čičinskas" 1996 m. apdovanotas Lietuvos kultūros ministerijos Nacionaline B. Dauguviečio 1-ąja premija.

1997–2003 m. Rokiškio rajono savivaldybės tarybos narys, 1997–2001 m. dar ir valdybos narys.

2000–2004 m. Seimo narys, pateikė 40 įstatymų projektų ir 66 pasiūlymus. Nuo 2005 m. – Lietuvos nacionalinio dramos teatro generalinio direktoriaus pavaduotojas rinkodarai.

Nuo 1997 m. – Lietuvos socialdemokratų partijos narys, nuo 2001 m. sausio mėn. LSDP tarybos narys, 1997–2003 m. Rokiškio skyriaus pirmininkas.

Teatro mėgėjų sąjungos narys. 1984–2000 m. – Lietuvos profesionalių teatrų festivalio „Vaidiname žemdirbiams" direktorius. Buvo Rokiškio žemaičių klubo narys.

Nuorodos
--------

* 2008 m. Lietuvos Respublikos Seimo rinkimai.

Šaltiniai
---------

1. 1 2 3 4  „Mirė buvęs Seimo narys režisierius Jonas Korenka". Lrt.lt. Nuoroda tikrinta 2021-07-27.
2. ↑  2008 m. Lietuvos Respublikos Seimo rinkimai - Lietuvos socialdemokratų partija - Iškelti kandidatai Archyvuota kopija 2013-11-03 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Polygonatum verticillatum** |
| --- |
| Menturlapė baltašaknė  (Polygonatum verticillatum)Menturlapė baltašaknė (*Polygonatum verticillatum*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Lelijainiai  *( Liliopsida)* |
| Poklasis: | Lelijažiedžiai  *( Liliidae)* |
| Šeima: | Smidriniai  *( Asparagaceae)* |
| Gentis: | Baltašaknė  *( Polygonatum)* |
| Rūšis: | Menturlapė baltašaknė  *( Polygonatum verticillatum)* |

 |

**Menturlapė baltašaknė** (*Polygonatum verticillatum*) – smidrinių (*Asparagaceae*) šeimos augalų rūšis.

Stiebas vagotai briaunuotas, šiurkštus, 20-80 cm aukščio. Lapai menturiuose po 2-7, bekočiai, pailgai lancetiški arba linijiški. Apyžiedis baltas, kartais rožinis. Žydi gegužės–birželio mėnesiais. Uoga iš pradžių raudona, vėliau juodai mėlyna.

Auga miškuose, miškų šlaituose. Paplitusi Žemaitijoje.

Augalas nuodingas.

Vaistams vartojami šakniastiebiai. Jie kasami rudenį arba anksti pavasarį. Šakniastiebiuose yra gleivių, širdį veikiančių glikozidų, saponinų, alkaloidų. Lapuose yra iki 330 mg% askorbino rūgšties; vaisiuose – glikozidų.

Augalas dekoratyvus, vartojamas taip pat ir kosmetikoje.

|  |  |
| --- | --- |
|  | **Vikiteka: Menturlapė baltašaknė** – vaizdinė ir garsinė medžiaga  |
| Jive Records |
| --- |
|  |
| Pagrindinėbendrovė | Sony Music Entertainment |
| Įkurta | 1975 m. |
| Įkūrėjas | Clive Calder |
| Žanras | Įvairūs |
| Kilmės šalis | Jungtinės Amerikos Valstijos |
| Vieta | Niujorkas |
| Tinklalapis | Oficiali Jive Records svetainė |

**Jive Records** buvo Jungtinių Amerikos Valstijų įrašų kompanija, įsikūrusi Niujorko mieste. Kompaniją 1977 m. lapkričio mėnesį įkūrė Clive Calder.

Kompanijos istorija
-------------------

Jive Records 1975 m. suformavo Clive Calder Londone, Willesden gatvėje. Pirmiau ši kompanija veikė tik Jungtinėje Karalystėje, tačiau jau 1981 m. kompanija jau galėjo veikti ir Jungtinėse Amerikos Valstijose po Zomba Recording Korporacijos sparnu. Žodis „jive" buvo įkvėptas Pietų Afrikos Township Jive muzikos ir šokio. Vieni iš pirmųjų, kurie pasirašė sutartį su Jive buvo Whodini, Tight Fit, A Flock of Seagulls, Billy Ocean ir Samantha Fox.

Nuo įsigalėjimo JAV laikų Jive bendradarbiavo su Arista Records iki 1987 m. Po to RCA Records. Tais laikais Jive pasirašė sutartis su daug hiphopo atlikėjais, kaip Too Short ir Schoolly D. 9-dešimtmetyje „jive" tapo viena iš stambiausių hiphopo įrašų kompanijų, o kompanijos atlikėjai, kaip Whodini, DJ Jazzy Jeff & The Fresh Prince, E-40, A Tribe Called Quest, KRS-One, ir R&B atlikėjai Aaliyah ir R. Kelly buvo vieni iš populiaresnių to meto atlikėjų.

Nors 9-dešimtmetyje Jive turėjo hiphopo įrašų kompanijos reputaciją, kompanija pasirašė sutartis su pop grupėmis Backstreet Boys, N Sync, ir atlikėjais Britney Spears. Visi šie atlikėjai pasiekė labai didelę sėkmę 21 amžiaus 1-ame dešimtmetyje, ir tapo trimis daugiausiai pardavusiais kompanijos visų laikų atlikėjais.

Jive bendradarbiavimas baigėsi 1991 metais. Taip pat, 1991 metais pagrindiniu vadovu tapo Barry Weiss. Iki 2002 m. Jive priklausė tik BMG, kol BGM nenupirko Zomba Records už 3 miliajardus JAV dolerių ir abi kompanijas sukungė į Zomba Label Group.

2011 m. kampanija buvo uždaryta, teisės į jos atlikėjų įrašų leidybą atiteko „RCA Records".

Atlikėjai
---------

*Pagrindinis straipsnis – Sąrašas:Jive Records atlikėjai*.
*Pagrindinis straipsnis – Sąrašas:Buvę Jive Records atlikėjai*.

Šaltiniai
---------

1. ↑   Archyvuota kopija 2009-04-16 iš Wayback Machine projekto. Archyvuota kopija 2009-08-30 iš Wayback Machine projekto.

Nuorodos
--------

* Zomba Label Group Archyvuota kopija 2016-01-10 iš Wayback Machine projekto.
* Sony BMG Music Entertainment Archyvuota kopija 2009-07-15 iš Wayback Machine projekto.
* Jive profilis Discogs.com
* Jive Jive profilis Musicbrainz.org
Koordinatės: 56°16′10″ š. pl. 22°54′15″ r. ilg.﻿ / ﻿56.26944°š. pl. 22.90417°r. ilg.﻿ / 56.26944; 22.90417


| Menčių II karjeras |
| --- |
| Vieta | Lietuva (Akmenės rajonas) |
| Plotas | 0,4 km² |
| Kranto linijos ilgis | 3,75 km |
| Kilmė | dirbtinė |

**Menčių II karjeras** - karjero tvenkinys Lietuvoje, Akmenės rajone, 5,5 km į pietus nuo Naujosios Akmenės. Sudarytas išeksploatavus klintis ir prisipildžius vandeniui. Tvenkinio ilgis iš šiaurės rytų į pietvakarius - 0,8 km, plotis - iki 0,73 km. Altitudė 61,6 m. Krantai aukšti, statūs, šlaitai apaugę medžiais ir krūmynais. Pietrytinis krantas žemas ir pelkėtas. Kranto linija vingiuota, iš pietų yra giliai įsiterpęs pusiasalis. Vakarinėje pakrantėje plyti dirbami laukai, teka Drūktupis, kiek piečiau įsikūręs Menčių kaimas, į rytus auga miškas. Į pietryčius už 0,25 km telkšo Menčių karjeras. Pietine pakrante eina kelias  **1014**  Alkiškiai–Menčiai–Pakalniškiai . Tvenkinys nenutekantis, priklauso Dabikinės upės baseinui.

Šaltiniai
---------

1. ↑  maps.lt duomenys
The Coca-Cola Company|  |
| Forma | akcinė bendrovė |
| Prekybos simbolis | KO |
| Pramonė | maisto pramonė |
| Įkurta | 1892 m. |
| Įkūrėjas (-ai) | John Pemberton,Asa Griggs Candler |
| Centrinė būstinė | Atlanta, Džordžija, JAV |
| Produktai | Coca-Cola, Fanta, Sprite |
| Pajamos | 35,4 mlrd. JAV dolerių (2017) |
| Pelnas | 1,3 mlrd. JAV dolerių (2017) |
| Darbuotojų | 61 800 (2017) |
| Tinklalapis | coca-cola.com |

**The Coca-Cola Company** – JAV bendrovė, didžiausia pasaulyje gaiviųjų gėrimų gamintoja („Coca-Cola", „Fanta", „Sprite").

Istorija
--------

1886 m. vaistininkas Jonas Pembertonas sukūrė naują gėrimą. „Coca-Cola" gėrimas buvo patentuotas kaip medicinos tikslais taikomas preparatas. Tais pačiais metais „Coca-Cola" pirmą kartą pasiūlyta „Jacob" vaistinėje. Gėrimo ekstraktas išgaunamas iš kokainmedžių lapų (angl.  *coca leaves*) ir kolamedžių riešutų (angl.  *kola nuts*). Šios sudedamosios gėrimo dalies lotyniškas pavadinimas rašomas *cola*. Išradėjo partneris Frankas Masonas Robinsonas atkreipęs į tai dėmesį pasiūlė naujam gėrimui pavadinimą. 1891 m. visas teises už 2 300 JAV dolerių nusipirko verslininkas Asa Grigsas Kandleris. 1892 m. jis įsteigė bendrovę. 1919 m. bendrovė perleista už 25 mln. JAV dolerių Ernestui Vudrufui ir kt. investuotojams.

1940 m. Nacistinėje Vokietijoje Maksas Keitas, Vokietijos „Coca-Cola Company" bendrovės padalinio vadovas, sukūrė pirmąjį „Fantos" skonio gėrimą norėdamas apeiti prekių embargo iš JAV II pasaulinio karo metais. 1946 m. bendrovė įsigijo pastarąjį prekės ženklą. 1959 m. citrininis „Fantos" (vok. *Fanta Klare Zitrone*) gėrimas sukurtas Vokietijos padalinyje. 1961 m. JAV pristatytas kaip „Sprite" gėrimas pradėjo konkuruoti su jau išpopuliarėjusiu „7 Up" prekės ženklo gėrimu.

1982 m. rinkai pasiūlė „Diet Coke". 1985 m. pirmą kartą pakeista „Coca-Cola" formulė. Produktas, visuomenėje pavadintas „New Coke", sukėlė vartotojų protestus JAV. Produktas, pagamintas pagal originalią formulę, buvo pervadintas „Coca-Cola Classic" ir į rinką sugrįžo po 79 dienų. 2005 m. rinkoje pristatė „Coca-Cola Zero".

Išnašos
-------

1. 1 2  „Smarkus „Coca-Cola" kritimas galėjo būti dar didesnis". *Verslo žinios*. Nuoroda tikrinta 2018-10-24.
2. ↑  „Kaip gimė „Coca-Cola" pavadinimas?". *BZN start*. Nuoroda tikrinta 2018-10-24.
3. 1 2 3  „The Coca-Cola Company". *Encyclopedia Britannica*. Nuoroda tikrinta 2018-10-24.
4. ↑  Mark Pendergrast: For God, Country and Coca-Cola, Charles Scribner's Sons, New York, 1993


|  |  |  |  |
| --- | --- | --- | --- |
| 

| Ž • A • RJungtinės Amerikos Valstijos Dow Jones indekso bendrovės |
| --- |
|  |
| 
3M | American Express | Apple | Boeing | Caterpillar | Chevron | Cisco | Coca-Cola | DowDuPont | ExxonMobil | Goldman Sachs | Home Depot | IBM | Intel | Johnson & Johnson | JPMorgan Chase | McDonald's | Merck | Microsoft | Nike | Pfizer | Procter & Gamble | The Travelers Companies | UnitedHealth Group | United Technologies Corporation | Verizon | Visa | Walmart | Walgreens Boots Alliance | Walt Disney |

 |